  Майя Бывальцева 15-тӥ коньывуонэ Ижкарлэн Хохряки шайвылаз Удмуртилэн нырысетӥ азьмуртэзлы Александр Волковлы синпелет устӥзы. Синпелет пуктыны мылкыд каризы Александр Волковлэн ӵыжы-выжыосыз. Солэн Андрей пиез верамъя, ӵапак 15-тӥ коньывуонэ 2000-тӥ арын Удмуртилы азьмуртэз быръёнъёс ортчизы. Александр Александрович та интые куинь пол бырйиськылӥз. Милям сое кун ужасез сямен возьматэммы потӥз, малы ке шуоно со 20 арлэсь кема элькунэн кивалтӥз но улосвылысь валтӥсь объектъёс солэн тыршеменыз, чидаменыз кылдӥзы. Со ассэ элькунлэн дэлетлыкезлы сётӥз Андрей Волков, Удмуртилэн нырысетӥ азьмуртэзлэн пиез Александр Волковлэн шайгу вылаз синпелет усьтон 11 фото Сӥё-дано ужрадэ Удмуртилэн тӧроез Александр Бречалов, элькунысь Кун Кенешлэн тӧроез Алексей Прасолов, удысэтъёслэн кивалтӥсьёссы, мер но кун ужасьёс пыриськизы. Солы Россилэн туала историысьтыз тужгес секыт вакытэз шедиз, куке дунлыкъёс куашказы, кунэн кивалтон сӧзнэт гинэ ӧвӧл, адямиослэн улонзы но куашказ. Мон малпасько, трослы ӵапак солэн тыршеменыз Удмуртия возиськиз. Мон трос ветлӥсько элькунэтӥ, адӟисько, гурт улэ, азинске шуыса, нош отын кылдытэм инфраструктуралы мукет улосвылъёс вожъяськыны быгато Александр Бречалов, Удмуртилэн тӧроезАндрей Волковлэн верамезъя, синпелетэз тодмо скульптор Павел Медведев кылдытӥз. Ватсалом, туннэ ик Кузебай Герд нимо йӧскалык музейын Удмуртилэн кунлык нуналэзлы но Александр Волковлы сӥзем «Под личную ответственность» адӟытон усьтӥськиз.  Тегъёс: Мерлык Ижкар Удмуртия буреваён АлександрБречалов АлександрВолков  